Eduard Hellvig și SRI se delimitează de crimele fostei Securități la comemorarea morții disidentului Gheorghe Ursu.
Eduard Hellvig a transmis un mesaj la 35 de ani de la moartea disidentului Gheorghe Ursu. Directorul SRI spune că între instituția pe care o conduce și fosta Securitate nu există nicio formă de înţelegere sau compatibilitate. Gheorghe Ursu a decedat la 17 noiembrie 1985 în urma torturilor suferite în timpul anchetării sale de către organele de Securitate.
Directorul SRI, Eduard Hellvig, scrie într-un mesaj transmis marți, la 35 de ani de la moartea disidentului Gheorghe Ursu, că între SRI și fosta Securitate nu există şi nu va exista vreodată nici o formă de înţelegere sau compatibilitate.Gheorghe Ursu a decedat la 17 noiembrie 1985 în urma torturilor suferite în timpul anchetării sale de către organele de Securitate.La comemorarea morții lui Gheorghe Ursu, Eduard Hellvig declară că “este un moment potrivit pentru a rememora şi aprecia la justă valoare curajul şi altruismul tuturor acelor opozanţi ai regimului comunist, cunoscuţi sau anonimi, care s-au ridicat împotriva unui sistem opresiv şi criminal şi şi-au adus contribuţia la transformarea României într-o ţară în care libertăţile individuale şi valorile democratice au devenit un dat".În mesajul publicat în pe site-ul SRI, Eduard Hellvig afirmă: “Circumstanţele morţii sale fac astăzi obiectul unui proces în instanţă. Serviciul Român de Informaţii îşi exprimă speranţa şi încrederea că Justiţia va stabili adevărul. Reafirm fără echivoc că Serviciul Român de Informaţii nu numai că se delimitează ferm de crimele şi abuzurile Securităţii, ci le condamnă explicit. Între Serviciul Român de Informaţii şi Securitatea comunistă nu există şi nu va exista vreodată nici o formă de înţelegere sau compatibilitate, cum nu există între valorile unui regim democratic şi orice formă de totalitarism. Serviciul Român de Informaţii îşi menține hotărârea fermă de a sprijini procesul prin care societatea românească doreşte să se elibereze definitiv de tenebrele trecutului.".Procesul privind stabilirea celor vinovați de moartea lui Gheorghe Ursu continuă la Înalta Curte de Casație și Justiție, următorul termen fiind la 3 decembrie 2020.Citește AICI mesajul integral al directorului SRI.